Symcox verbaas oor Faf se aanstelling | Nuus24
Symcox verbaas oor Faf se aanstelling
Faf du Plessis vra die jawoord
Kaapstad – Die voormalige Suid-Afrikaanse draaibouler Pat Symcox het gesê die aanstelling van Faf du Plessis as kaptein van die Proteas se T20-groep is ‘n verrassing, het OFM berig.
Krieket Suid-Afrika het Donderdag aangekondig dat Du Plessis die leisels by AB de Villiers sal oorneem vir die T20-reeks teen Nieu-Seeland. Symcox sê wat die aanstelling vir hom so vreemd maak, is dat Du Plessis vermoedelik nog nie veel beproefde ondervinding as kaptein in dié formaat van die spel opgedoen het nie.
KSA het ook aangekondig dat Henry Davids, die 19-jarige Quinton de Kock en Aaron Phangiso hul buiging vir Suid-Afrika gaan maak.JP Duminy, Colin Ingram en Albie Morkel is weens beserings nie oorweeg nie, terwyl Jacques Kallis en Hashim Amla ‘n ruskans gegee word. Symcox sê die insluiting van die jonger spelers is in die meeste gevalle geregverdig.
Suid-Afrika pak Nieu-Seeland volgende week in die eerste twintig20-wedstryd in Durban.
Lees meer oor: pat symcox | faf du plessis | proteas VOLGENDE OP NUUS24X